Mikko Leinonen (kansanedustaja)

Michel (Mikko) Leinonen (30. huhtikuuta 1874 Jaakkima – 19. marraskuuta 1931 Helsinki) oli suomalainen liikemies ja poliitikko. Leinonen toimi kansanedustajana vuosina 1909–1911 ja uudestaan vuosina 1914–1919. Leinonen kuului Maalaisliiton eduskuntaryhmään. 

Vuoden 1918 tynkäeduskunnassa Leinonen kuului tasavaltalaisiin. Hän oli mm. yksi, Helsingin Sanomissa toukokuun 27 p:nä 1918 julkaistun, tasavaltalaista hallitusmuotoa kannattaneen vetoomuksen allekirjoittajista. 

Leinonen toimi puutavaraliikemiehenä Muolaassa, Käkisalmella ja Kirvussa sekä maanviljelijänä Jaakkiman Iijärvellä. Elämänsä aikana hän omisti useita sahaliikkeitä.

Liikemiehenä toimimisen ja eduskuntatyön lisäksi Leinonen toimi kunnallispolitiikassa kotikunnassaan Jaakkimassa. Hänet on haudattu Käkisalmen hautausmaalle.

Lähteet 

Kansanedustajat
Suomen Keskustan poliitikot
Jaakkiman kunnanvaltuutetut
Viipurin läänin itäinen vaalipiiri
Suomalaiset liikemiehet
Vuonna 1874 syntyneet
Vuonna 1931 kuolleet